Ängsö
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser,Slott og palasser i Sverige
Ängsö er et gods og slott i Sverige, Västmanlands län, på øya Ängsö i Mälaren, rundt 20 kilometer sørvest for Enköping.
Eiendommen var klostergods i årene 1185–1272, og har senere tilhørt slektene Sparre, Posse og (1710–1971) Piper, til den ble kjøpt av Stiftelsen för naturskydd och friluftsliv; eies fra 2010 av Westmannastiftelsen. Slekten Piper har fortsatt borett på slottet, som imidlertid nå drives som museum. Ängsö slott Ängsö slott, som fikk sin nåværende form i 1740-årene (arkitekt Carl Hårleman), er en fire etasjers steinbygning med kvadratisk grunnplan, bygd rundt rester av et steinhus fra middelalderen. Slottet har interiører fra 1600- og 1700-tallet, og en stor portrettsamling. Les mer i Store norske leksikon slott arkitektur i Sverige Sveriges historie Eksterne lenker Ängsö slott